Document ID: 31998R1436

31998R1436
L 191/15
SLUŽBENI LIST EUROPSKE UNIJE
03.07.1998.
UREDBA KOMISIJE (EZ) br. 1436/98
od 3. srpnja 1998.
o odobravanju određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 93/113/EZ od 14. prosinca 1993. o korištenju i prodaji enzima, mikroorganizama i njihovih pripravaka u hranidbi životinja (1), kako je zadnje izmijenjena Direktivom Vijeća 97/40/EZ (2), a posebno njezin članak 5.,
budući da Direktiva Vijeća 70/524/EEZ od 23. studenoga 1970. o dodacima hrani za životinje (3), kako je zadnje izmijenjena Direktivom Komisije 98/19/EZ (4) utvrđuje da se u skladu sa znanstvenim i tehničkim napretkom mogu odobriti novi dodaci hrani za životinje ili korištenje novih dodataka hrani za životinje;
budući da Direktiva 93/113/EZ, odstupajući od Direktive 70/524/EEZ, daje državama članicama pravo da privremeno odobre stavljanje na tržište i korištenje enzima, mikroorganizama i drugih pripravaka u hranidbi životinja;
budući da se pregledom dosjea, koje su države članice dostavile u skladu s člankom 3. Direktive 93/113/EZ, pokazalo da se određeni broj tvari u funkcionalnim skupinama enzima i mikroorganizama može privremeno odobriti;
budući da je Znanstveni odbor za hranidbu životinja dao povoljno mišljenje o neškodljivosti ovih tvari;
budući da su mjere predviđene u ovoj Uredbi u skladu s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Pripravci koji pripadaju funkcionalnoj skupini „Enzimi” i koji su navedeni u Prilogu I. ovoj Uredbi mogu se u hranidbi životinja odobriti kao dodaci hrani za životinje pod uvjetima utvrđenima u tom Prilogu.
Članak 2.
Pripravci koji pripadaju funkcionalnoj skupini „Mikroorganizmi” i koji su navedeni u Prilogu II. ovoj Uredbi mogu se u hranidbi životinja odobriti kao dodaci hrani za životinje pod uvjetima utvrđenim u tom Prilogu.
Članak 3.
Ova Uredba stupa na snagu 1. srpnja 1999.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 3. srpnja 1998.

Labels: 7
16
17
6